Kui vaadata  asja kõrvalt, siis tundud, et Avatud ja Ühtne Urvaste saavutatud 3 kohta oli selge pettumus. Väidavad küll, et rahul, kuid hästi ei usu. IRL-i 5 kohta oli üllatus minu jaoks. Nüüd kui peetakse läbirääkimisi, siis jääb mulle arusaamatuks, miks need venivad. Või tuleb tõdeda, et Avatud ja Ühtne Urvaste ei näinud uneski ette, et selline "pang" tuleb. Nüüd ei osata kuidagi olla. Tahaks näha kuidas need kaks valimisliitu omavahel kokkuleppele jõuavad. Eelmised valimised näitasid, et head nahka ega ühist meelt ei  leitud, isegi ühises nimekirjas olles.  Mulle näib, et mõlemad valimisliidud on ennast nurka mänginud, liiga palju vastandati ennast IRL-iga. Kas valimisliidud midagi head näevad IRL-i valitsemisajal toimunust? Siiamaani on ainult negatiivne info kõrvu jõudnud. Jätke see negatiivsus ja vaadake üldpilti ehk avab silmad.  Ei, ma ei pea siin IRL-i kiidulaulu, vaid proovin lahti mõtestada kogu seda teemat. IRL on palju vigu teinud, kuid sellest tuleks nüüd õppida mitte aga parastada ja ennast paremaks  pidada, et meie nii ei tee. Liiga "must ja valge" lähenemine on olnud.  Ainuke tee kõigil sellest supist välja tulla on teha 11 liikmeline koalitsioon, mis tõesti viib urvaste elu edasi. Sel juhul saaks öelda "hundid söönud, lambad terved". Ei saagi olla nii et kõigile meeldivad mingid ja teatud otsused, selles elu võlu peitubki. Kompromissid, põhjendused need aitavadki leida õige tee. Samuti pikem nägemus Urvastest, et milline peaks Urvaste vald olema näiteks 4 aasta pärast.  P.S. Kes vaatas  22.okt ETV-s saadet "Kahekõne", seal rääkis Pärnu maavanem Kivimägi. Väga huvitav kahekõne oli. Leiduks selliseid patrioote ka meie vallas.